ธนกร จวกพรรคการเมืองรุมกินโต๊ะ พลังประชารัฐ หวังผลเลือกตั้ง
ธนกร ฝากทุกพรรคหาเสียงสร้างสรรค์ อย่าใช้วาทกรรมรุมกินโต๊ะ พลังประชารัฐ เชื่อหากพรรคเดิมหวนเป็น รบ.บ้านเมืองขัดแย้งอีก มั่นใจชาวบ้านเทใจหนุน บิ๊กตู่ เหตุผวาขัดแย้ง อ้อน ปชช.เลือก พปชร. ยันเศรษฐกิจดีแน่นอน,เมื่อวันที่ 8 มี.ค.62 นายธนกร วังบุญคงชนะ รองโฆษกพรรคพลังประชารัฐ (พปชร.) กล่าวว่า อยากฝากไปยังพรรคการเมืองทุกพรรค ขอให้ทำการเมืองอย่างสร้างสรรค์ นำเสนอนโยบายที่ดีต่อพี่น้องประชาชน ไม่ใช่ใช้วาทกรรมรุมกินโต๊ะพรรคพลังประชารัฐอย่างเดียว เพื่อหวังผลการเลือกตั้ง รวมไปถึงการดีเบตต่างๆ นั้น ตนก็เจอด้วยตัวเองบ่อยครั้ง ทั้งที่ทุกพรรคมีนโยบายก้าวข้ามความขัดแย้ง แต่พอขึ้นเวทีก็โจมตีพรรคพลังประชารัฐ และ พล.อ.ประยุทธ์ จันทร์โอชา นายกรัฐมนตรีและ หัวหน้า คสช. ซึ่งอยู่ในบัญชีนายกรัฐมนตรีของพรรคพลังประชารัฐทุกครั้ง,นายธนกร กล่าวต่อว่า การเลือกตั้งครั้งนี้สำคัญมาก เชื่อว่าพี่น้องประชาชนไม่อยากหวนกลับไปสู่ความขัดแย้งอีก พรรคพลังประชารัฐจะเป็นทางออกของประเทศ เราไม่เป็นคู่ขัดแย้งกับใคร แต่หากบางพรรคการเมืองกลับมา ตนเชื่อว่าบ้านเมืองอาจจะมีความขัดแย้งอีก นอกจากนี้ในสถานการณ์วันนี้ ไม่มีใครเหมาะที่จะเป็นนายกรัฐมนตรีเท่า พล.อ.ประยุทธ์ แล้ว ขอให้พี่น้องประชาชนเลือกพรรคพลังประชารัฐให้มากที่สุด เพื่อให้ พล.อ.ประยุทธ์สานงานต่อไป ตนเชื่อว่าเมื่อเราเป็นรัฐบาล จะมี ครม.ที่เป็นผู้บริหารมืออาชีพมาบริหารประเทศ และเศรษฐกิจจะดีอย่างแน่นอน
ธนกร ฝากทุกพรรคหาเสียงสร้างสรรค์ อย่าใช้วาทกรรมรุมกินโต๊ะ พลังประชารัฐ เชื่อหากพรรคเดิมหวนเป็น รบ.บ้านเมืองขัดแย้งอีก มั่นใจชาวบ้านเทใจหนุน บิ๊กตู่ เหตุผวาขัดแย้ง อ้อน ปชช.เลือก พปชร. 
หาเสียง,พลังประชารัฐ,พปชร.,เลือกตั้ง62,เลือกตั้ง